V-aș ruga, domnule Hostiuc, să vă puneți pentru câteva clipe în locul unei femei și să-mi răspundeți cu mâna pe inimă la ultima întrebare pe care v-aș adresa-o: cu care dintre cele două categorii de bărbați mai sus-menționate ați prefera să faceți copii în România? Mă opresc aici, dar nu înainte de a vă sugera să vă îndreptați atenția asupra unui factor real al scăderii natalității, cel puțin la fel de important ca lipsa asumării responsabilității din partea bărbaților, prezent de data aceasta în egală măsură în rândul ambelor sexe: stresul – cauza principală a infertilității la nivel mondial.